Nevill Goddard

Nevill Qoddard () Barbadoslu yazıçı, natiq və mistik idi. Barbadosda böyüyüb və gənc yaşlarında ABŞ-a köçmüşdü. O, insan təxəyyülünün hər şeyə, deməli, Tanrı olduğuna dair iddiasını sınamaq üçün müxtəlif özünə kömək üsullarını öyrətmişdi. O, Müqəddəs kitabı və Vilyam Bleykin poeziyasını yenidən şərh etməklə populyarlıq qazanmışdır.

 Erkən həyatı 
Nevill Lanselot Qoddard 19 fevral 1905-ci ildə Barbadosun Fontabelle şəhərində tacir Cozef Nataniel Qoddard və Vilhelmina Qoddard ailəsində anadan olmuşdur. Nevill on uşaqdan dördüncüsü idi. O, həmçinin kriketçi və iş adamı Con Qoddardın böyük qardaşı idi. 1922-ci ildə, 17 yaşında ikən Goddard dram öyrənmək üçün  Nyu-Yorka mühacirət etmiş və teatr karyerasına 1925-ci ildə Nyu Yorkdakı Hippodromda rəqqas kimi başlamışdır. 1929-1936-cı illər arasında Nyu-Yorkda Abdulla adlı bir Efiopiyalı yəhudi ona mentorluq etmişdir. Bu müddət ərzində Abdulla onu Kabbala ilə tanış etmiş və ona İbrani dilini öyrətmişdir. Yeni Düşüncə (New Thought) axınının müəllifi Cozef Merfi də Abdullanı müəllimi kimi qəbul etmişdir.  1942-ci ildə, 37 yaşında ABŞ ordusuna çağırılmış və  Luiziana ştatının Kamp Polk şəhərində 11-ci Zirehli Diviziyada xidmət etmişdir. Cəmi 9 ay xidmət etdikdən sonra o, batalyon komandiri polkovnik kiçik Teodor Bilbou  tərəfindən ehtiyata buraxılmışdır. Ordudakı bu qısa müddət xidmətdən  sonra o, Amerika  Birləşmiş Ştatların vətəndaşlığını almışdır, halbuki bu vaxta qədər o Britaniya vətəndaşı idi.

 Karyerası 
Qoddardın ən erkən karyerası peşəkar rəqqas kimi olmuşdur. Birləşmiş Krallıqda rəqs şirkəti ilə qastrol səfərində olarkən, şotlandiyalı Artur Beqbi ilə tanış olduqdan sonra metafizikaya marağı yaranmışdır. Beqbi  Nevilə ilk dəfə spiritizm seansı təcrübəsini yaşatmışdır. Nyu-Yorka qayıtdıqdan sonra Qoddard Rosikrusian cəmiyyətinə qoşulmuşdur. 1938-ci ilin fevralından isə Nyu-Yorkdakı Köhnə Aktyorlar Kilsəsində mühazirə oxumağa başlamışdır. ABŞ-də səyahət etdikdən sonra, Nevill 1952-ci ildə Los-Ancelesdə məskunlaşmışdır. 1950-ci illərin əvvəllərindən Qoddard The Town Hall-da dini mövzularda mühazirə oxumağa başlamışdır. 1931-ci ildə etdiyi "Xəyal və İnam" adlı mühazirəsində o, televiziyadakı qısa karyerasından danışmışdır: "Mən indi etdiyim işi etdim, mənə kürsü verdilər, sadəcə bir masada oturub danışdım." Məhz 1950-ci illərin ortalarında o, televiziyada qısa müddətə fəaliyyətə başlamışdır. Los-Ancelesdə 11-ci kanalda hər bazar günü saat 14:00-14:30 arasında yayımlanan yarım saatlıq 26 şousu var idi. Şoular sadə idi, 
Qoddardın televiziya tamaşaçılarına bibliya ezoterizmi haqqında çıxışlarından ibarət idi. Proqram orta hesabla həftədə 300.000-dən çox tamaşaçı auditoriyası əldə edirdi. Kanal 11 Studiyası tamaşaçıları müvafiq reklamla təmin edə bilmədiyi  üçün, şou ləğv edildi. 1954-cü ildə Qoddardın "metafizik telefilm şousu" planlaşdırdığı bildirilmişdi, baxmayaraq ki, layihənin həyata keçib-keçməyəcəyi bəlli deyildi. 1960-cı illərdə və 1970-ci illərin əvvəllərində o, mühazirələrinin çoxunu yalnız Los-Anceles, San Fransisko və Mayami şəhərlərində deyirdi.

 Mirası 
Conatan L. Valton iddia edirdi ki, daha çox Möhtərəm Ayk kimi tanınan Frederik Eyerenkotter, Qoddardın ideyalarına əsaslanan nəzəriyyə və təlimləri qəbul etmişdir. Ronda Birn və Vayn Dayer Qoddardın onların fikirlərini formalaşdırdıqlarını deyirdilər. Karlos Kastanyedanın keçmiş həyat yoldaşı və daha sonra bioqrafı olan Marqaret Ranyan Kastanyeda Qoddarın yaradıcılığı ilə maraqlanır və Kastanyedanı onun ideyaları ilə tanış etmişdi."Goddard, Your Faith Is Your Fortune (1941)Goddard, Out of This World (1949)

 Şəxsi həyatı 
Qoddard 1923-cü ildə Mildrid Meri Hyuqs ilə evlənmişdir. Hyuqs 29 mart 1901-ci ildə İngiltərənin Lankaster və Blekbörn şəhərlərində anadan olmuş və 9 noyabr 1979-cu ildə Nyu-Yorkda vəfat etmişdir. 1942-ci ildə Qoddard ikinci dəfə Katerina Vil Van Şmus ilə evlənmişdir. Van Şmus 2 fevral 1907-ci ildə Nyu-Cersidə anadan olmuş və 1 yanvar 1975-ci ildə Kaliforniyanın Los-Anceles şəhərində vəfat etmişdir. Onların 28 iyun 1942-ci ildə anadan olan Viktoriya Qoddard adlı bir qızı var idi.

 Öümü 
Qoddard 1 oktyabr 1972-ci ildə 67 yaşında qida borusunun yırtılmasına görə vəfat etmişdir. 2022-ci ildə tarixçi Mitç Horovits əvvəlcə infarkt kimi səhv göstərilən ölüm səbəbi ilə bağlı qeydləri düzəltmişdir. Müəllifin ölüm şəhadətnaməsində qida borusunun  yırtılması kimi göstərmişdir. O, təxminən 20 il Los-Ancelesdə yaşamışdır.

 Əsərləri 
Sizin əmrinizdə (1939; Qoddard Nəşrləri)
İnancınız sizin sərvətinizdir (1941; Qoddard Nəşrləri)
Hamı üçün azadlıq — Müqəddəs Kitabın praktik tətbiqi (1942; Qoddard Nəşrləri)
Hiss sirrdir (1944; Qoddard Nəşrləri)
Dua — inanma sənəti (1946; Qoddard Nəşrləri)
Bu dünyanın xaricində (1949; Qoddard Nəşrləri)
Şüurun gücü (1952; naməlum)
Təsəvvürdən yaradıcı istifadə (1952; Qoddard Nəşrləri)
Oyanmış təxəyyül (1954; DeVorss & Company)
Əkin zamanı və məhsul yığımı (1956; DeVorss & Company)
Mən atamı tanıyıram (1960; DeVorss & Company)
Qanun və vəd (1961; DeVorss & Company)
O, qabığı qırır (1964; DeVorss & Company)
Dirilmə (1966; DeVorss & Company)

 İstinadlar 

 Ədəbiyyat 
 Goddard, Richard. "John D. C. Goddard 1919-1987" (PDF). Avropa Goddard Assosiasiyası. 9 oktyabr 2023-cü ildə alınıb.
 Regardie, Israel (1946). Metafizikanın Romantikası: Müasir Metafizikanın Tarixi, Nəzəriyyəsi və Psixologiyasına Giriş. Aries Press, Çikaqo. səh. 91–108.
 "Neville Goddard Nyu Yorkda və Qərbi Hollivudda yaşadığı yer". Coolwisdombooks.com. 8 oktyabr 2023-cü ildə alınıb.
 Horowitz, Mitch (2019). Gözəlliyin sehrbazı: Neville Goddard-a giriş. G&D Media. 
 Beroni, George L. (7 iyul 1951). "Neville Goddard; Dini Mövzular üzrə Müəllif-Natiq". Los Angeles Times. səh. A2.
 "Neville Kontur Seriyası". The Hollywood Reporter. 130 (30): 4. 30 iyul 1954. 
 Walton, Jonathan L. (2011). "İncilin (və Qara Bədənin) Yaşıllaşdırılması: Möhtərəm Ikenin Sərvət İncili və Qaradan Sonra İlahiyyat". Pnevma. 
 Horowitz, M. (2019). "Yeni dövr və qnostisizm: ümumilik şərtləri". Gnosis: Gnostik Araşdırmalar Jurnalı. 4 (2): 191–215
 Castaneda, Margaret Runyan (1997). Carlos Castaneda ilə Sehrli Səyahət. Millenia Press, Victoria, BC.
 "Neville Goddard: Evliliklər, Uşaqlar və Ailə Ağacı: Tədqiqat Qeydləri".
 "Neville Goddard; Dini Mövzular üzrə Müəllif-Natiq". Los Angeles Times. Los Anceles, Kaliforniya. 4 oktyabr 1972. Alındı 21 may 2024.
 Horowitz, Mitch (2022). Neville Goddardın son mühazirələri. G&D Media. səh. 17. 
 "Neville Goddard; Dini Mövzular üzrə Müəllif-Natiq". Los Angeles Times. 4 noyabr 1972. səh. C3.
 Xarici keçidlər 
  A 1943 profile of Goddard.